[{"text_idx": "#000007", "text": "Uchafbwynt y prosiect gwleidyddiaeth yma oedd rhoi\u2019r cyfle i Caleb Rees (Ceredigion), Brengain Glyn a Tomos Mather (Arfon) greu a chynnal eu blog byw eu hunain o\u2019r cownt yn ystod noson yr etholiad."}, {"text_idx": "#000008", "text": "Caleb yn cyfweld a\u0302 Mark Williams"}, {"text_idx": "#000009", "text": "Helpodd Brengain a Tomos i gynnal diddordeb trigolion Arfon, oedd yn disgwyl yn eiddgar am si o\u2019r canlyniad, ar y blog byw ar DyffrynNantlle360.cymru."}, {"text_idx": "#000010", "text": "Roedd Caleb gyda\u2019r cynta i gyfweld ag Aelod Seneddol Ceredigion, Ben Lake, i gael ei ymateb i\u2019w lwyddiant. Fe hefyd oedd y cynta i dorri\u2019r newyddion na fyddai Mark Williams (fu\u2019n Aelod Seneddol yn y sir am 12 mlynedd) yn sefyll etholiad arall."}, {"text_idx": "#000018", "text": "Buodd Brengain a Tomos a\u2019u ffrindiau hefyd yn brysur yn holi pobol ifanc yr ardal am be sy\u2019n bwysig iddyn nhw wrth drafod yr etholiad, ac mae\u2019r sgyrsiau gyda disgyblion a gafodd eu darlledu yn awgrymu bod iechyd meddwl a hanes Cymru ar dop y rhestr."}, {"text_idx": "#000019", "text": "A buodd Huw Jones a Caleb yn astudio taflenni etholiadol y pleidiau ac yn creu delweddau bachog, i helpu pobol ifanc eraill eu hoedran nhw i gwestiynu popeth maen nhw\u2019n ei ddarllen a\u2019i glywed, er mwyn dod o hyd i be sy\u2019n berthnasol a ble mae\u2019r addewidion gwag."}]